Vremea se va încălzi treptat, iar precipitaţiile se vor restrânge
Vremea se va încălzi treptat începând de astăzi, iar precipitaţiile se vor restrânge. De joi, temperaturile vor ajunge la 20 de grade în cea mai mare parte a ţării, după cum ne-a declarat Meda Andrei de la Administraţia Naţională de Meteorologie.
Meda Andrei: ”În prima parte a săptămânii vremea va fi destul de plăcută, dar mai schimbătoare ca aspect. Va fi când soare, când nori, nori însă din care o să plouă destul de puţin în orele după-amiezelor, seara, probabilitatea mai mare fiind la deal şi la munte, dar şi în zonele joase, mai multe ore cu soare decât cu nori, condiţii în care şi temperaturile vor mai creşte de la o zi la alta.
CITEȘTE ȘI: În Timișoara a fost fain, acum e ”cool”
Dacă luni vor fi maxime cuprinse cam între 14 şi 22 de grade, 14 pe litoral, în nordul Moldovei, estul Transilvaniei, 22 de grade în partea de vest a ţării, în zilele care vor urma acestea vor fi tot mai ridicate, astfel că joi, de exemplu, vor ajunge să se situeze în jurul a 20 de grade în mare parte din ţară.
Sursa: romania-actualitati.ro